Lars Borgersrud

Lars Borgersrud (1949–) er en norsk historiker og dr.philos. i moderne historie.

 Liv og virke 
Borgersrud tok hovedfag i historie ved Universitetet i Bergen i 1975 og doktorgrad ved Universitetet i Oslo i 1995. Tema for doktorgradsavhandlingen var «Wollweber-organisasjonen i Norge». Han har særlig hatt norsk militær- og krigshistorie som forskningsfelt og har utgitt flere bøker og avhandlinger som har utløst debatt og kastet nytt lys over norsk historie under andre verdenskrig. Han har blant annet utgitt Den norske militærfascismens historie 1930-45 og Da Norge ville bli atommakt, i tillegg til å ha skrevet om en rekke andre emner fra norsk krigs- og arbeiderhistorie.75 års omtale i Aftenposten 11. mars 2024«Ottar Strømme» er pseudonym for Lars Borgersrud ifølge . I 1978 utga Oktober forlag Rapport fra den militære undersøkelseskommisjon av 1946 med forord skrevet av Borgersrud, under pseudonymet Ottar Strømme.Rapport fra den ilitære undersøkelsesrapport av 1946

Borgersrud har vært opptatt av Osvald-gruppen og partisanene i Finnmark. Ifølge Borgersrud planla norske myndigheter å sende  krigsbarn til Australia. I 2004, utga han  boken Vi ville ikke ha dem. Statens behandling av de norske krigsbarnahttps://www.bokklubben.no/andre-verdenskrig/vi-ville-ikke-ha-dem-lars-borgersrud/produkt.do?produktId=14806467 Sommeren 1945 hadde Sosialdepartementet nedsatt et krigsbarnutvalg for blant annet å vurdere om barna burde sendes ut av Norge eller bli værende. Det ble stilt forslag om å sende dem til Australia https://www.norgeshistorie.no/andre-verdenskrig/1755-Norsk-tyske-krigsbarn.html etter at en australsk delegasjon i november 1945 besøkte Norge og fremla sitt ønske om økt immigrasjon.https://www.landssvik.no/Etterspill4.htm

Borgersrud var også med i den norske m-l bevegelsenRune Slagstad: «Flukta frå fridomen»  Institutt for samfunnsforskning (ISF), opprinnelig trykt i avisen Dag og tid, 15 . 2. 2003. og var medlem av AKP fra 1973 til 1997. Etter hovedfaget ble han fabrikkarbeider på Jøtul der han også var aktiv i den lokale fagforeningen. Under den ulovlige streiken ved Jøtul i 1976 satt Borgersrud i streikekomitéen.Magnhild Folkvord: «"Hemmeleg" streik gav full siger», Klassekampen 18. 3. 2006. 

I tiden 1989–1991 var han disponent for avisen Klassekampen.«Offensiv for å møte krisen i Klassekampen», NTB-tekst 12. 6. 1989, «Aftenposten vil ikke distribuere Klassekampen», NTB-tekst, 11. 10. 1990

I 1980-årene var Borgersrud også aktiv i Arbeidsløses forening.«Arbeidsløses Forening mobiliserer blant unge», Aftenposten, 11. 4. 1984. I april 1990 reiste han til Fevik for å demonstrere mot Folkebevegelsen mot innvandring som holdt møte der. Borgersrud sto i fremste rekke og ble slått i hodet av Arne Myrdal.

Han var statsstipendiat fra og med 2010 til og med 2016.

Han er far til rapperne Aslak Borgersrud og Elling Borgersrud.«De nye Øya-artistene», MIC Norsk musikkinformasjon, 2. 5. 2002.

 Forfatterskap 

Egne bøker
 Sabotører i vest. Sabotasjeorganisasjonen på Vestlandet 1940–1945 (medforfatter Inge Bjørnar Eriksen) - Bodoni forlag, Bergen 2015 ISBN 9788271288204
 Like gode nordmenn?: den norske militærfascismens historie II – Spartacus forlag, Oslo 2012 ISBN 9788230400968
 «Vi er jo et militært parti!» Den norske militærfascismens historie – Spartacus 2010 ISBN 9788230400593
 Årstall og holdepunkter i Norgeshistorien – Spartacus 2010 ISBN 9788243004887
 Vi ville ikke ha dem. Statens behandling av de norske krigsbarna – Oslo 2005 ISBN 82-304-0014-8
 Årstall og holdepunkter i norsk historie – Oslo 2000 og 2002  ISBN 82-00-12820-2
 Overlatt til svenske myndigheter. De norske krigsbarna som ble sendt til Sverige i 1945 – Oslo 2002
 Die Wollweber-Organisation und Norwegen – Berlin 2001
 Fiendebilde Wollweber. Svart propaganda i kald krig - Oslo 2001  ISBN 82-495-0050-4
 Konspirasjon og kapitulasjon. Nytt lys på forsvarshistorien fra 1814 til 1940 – Oslo 2000  Omtale:   ISBN 82-7094-866-7
 Nødvendig innsats. Sabotørene som skapte den aktive motstanden – Oslo 1997 ISBN 82-00-22529-1 (I fulltekst)
 Unngå å irritere fienden. Krigen i Norge 1940 – eventyr og virkelighet – Oslo 1981  ISBN 82-7094-250-2 (I fulltekst)
 I tilfelle opprør. Det norske militærapparatet fra 1814 til 1905 – nr. 1 i serien Våpen mot folket, Oslo 1979
 Den hemmelige hæren. Den hemmelige militære organisasjonen mot indre uro i Norge fra 1918 til 1940 – nr. 2 i serien Våpen mot folket, Oslo 1978
 Stille mobilisering. Hvorfor det blei stille og delvis mobilisering 9. april 1940 og hvorfor soldatene fikk ubrukelige våpen – nr. 3 i serien Våpen mot folket, Oslo 1977

Avhandlinger og rapporter 
 Staten og krigsbarna. En historisk undersøkelse av statsmyndighetenes behandling av krigsbarna i de første etterkrigsårene – Institutt for kulturstudier ved Universitetet i Oslo 2004
 Fiendens barn? Undersøkelse av noen sider ved norske myndigheters behandling av tysk-norske krigsbarn etter andre verdenskrig – (sammen med Baard Borge), NFR 1999
 Wollweber-organisasjonen i Norge – doktoravhandling i historie, Universitetet i Oslo 1994
 Nye momenter til forståelsen av moderne norsk militærhistorie – hovedfagoppgave i historie 1975, Universitetet i Bergen

Besørget utgitt og skrevet forord 
 Sabotør og fange – (posthumt) en dokumentarroman av Torvald Ulstein/Anker Thorsrud, Oslo 2002
 Rapport fra den militære undersøkelseskommisjonen av 1946 – Oslo 1978

Artikler 
 Meant to be Deported – i Kjersti Ericsson/Eva Simonsen (red): Children of World War II. The Hidden Enemy Legacy, London-New York 2005
 Norsk krigsleksikon 1940-1945 – Oslo 1995. Redaksjonskonsulent og forfatter av en rekke artikler, under signatur ”LaB”
 Militære veivalg 1940-1945. En undersøkelse av de øverste norske militære sjefers valg mellom motstand og samarbeid under okkupasjonen – i Stein U. Larsen (red): I krigens kjølvann, Oslo 1999

 Da innvandring ble farlig – tidsskriftet Materialisten, 2/3 2006
 Vi ville ikkje ha dem: Staten og krigsbarna – tidsskriftet Levende Historie, 4/2006.
 Lik sanning for høg og låg? – Arkiv, demokrati og rettferd, ABM-utvikling, 8/2006
 Om Beevor og Grossman  – tidsskriftet Rødt!, 2/2006 (også trykt i Klassekampen 15. juni 2006)
 Montefiores Stalin og hans dødbringende svirebrødre  – tidsskriftet Rødt!, 3/2006
 Etter at kanonene stilnet … – Klassekampen, jubileumsartikkel ved frigjøringsjubileet, 7. mai 2005
 Når kilden ikke passer teorien – HIFO-nytt 2/2003
 Svar til Erland Frisvold – Norsk Historisk Tidsskrift 4/2003
 Et tilsvar til Agøys og Fagertuns kritikk av Konspirasjon og kapitulasjon – Norsk Historisk Tidsskrift 4/2002
 Krigen som ble borte. Kontinuitet og brudd i Trond Bergh og Knut Einar Eriksens overvåkingshistorie – Tidsskrift for samfunnsforskning 2/2000
 Er du blitt gær’n Ljungberg? – Norsk Historisk Tidsskrift 3/96
 Nøytralitet i endring: Den profinske politikk 1939-40 – Internasjonal Politikk 3/1996
 Den hemmelige våpenhjelpen – Materialisten 1/2 1988
 Om 1814 som den oldenburgske motrevolusjon – Internasjonal Politikk 4/82
 Striden om stridsvognene 1936-1939 – Norsk Militært Tidsskrift 7/79

 Referanser 

 Kilder 
 Torstein Hjellum: «Opprøret mot de etablerte partiene og ml-bevegelsens framvekst og Den maoistiske bevegelsens kronologi», i Terje Tvedt (red.): (ML) en bok om maoismen i Norge, Oslo, Ad Notam, 1989, s. 27-54.
 «"Hemmeleg" streik gav full siger», Klassekampen, 18. mars 2006.
 Dag Fonbæk: «Arbeidsløses Forening mobiliserer blant unge», Aftenposten, 11. april 1984, s. 12.

 Eksterne lenker  

 dagsavisen.no Lars Borgersrud sitt liv i krigen portrettintervju skrevet av Jens Marius Sæther, 29. januar 2017

Kategori:AKP-politikere
Kategori:Norske historikere
Kategori:Statsstipendiater
Kategori:Personer fra Fredrikstad kommune
Kategori:Øgrim (slekt)